**4o Διεθνές Φεστιβάλ Ντοκιμαντέρ Πελοποννήσου**

**Θεατρική παράσταση**

**Πέμπτη 1 Φεβρουαρίου στις 22:00**

**Η Εβραία**

**του Μπέρτολτ Μρεχτ**

Σκηνοθεσία – Μουσική Επιμέλεια – Φωτισμοί

**Νικόλας Ταρατόρης**

Σκηνικά – Κοστούμια

**Πίνκα Νάντη**

Διανομή

Ιουδήθ Κέιθ: **Νάντια Δανιήλ**

Φριτς Κέιθ: **Θάνος Παιδάκης**

Το πολιτικο-κοινωνικό κλίμα στη Γερμανία της δεκαετίας 1920-1930 ήταν ένα κλίμα κοινωνικής και πολιτικής ηττοπάθειας, αστάθειας και οικονομικής κακοδαιμονίας. Και ο Χίτλερ προσέφερε στο λαό της ένα όνειρο μεγαλείου: φυλετική καθαρότητα, τελειότητα, δύναμη και δόξα. Ο ναζισμός προσφέρει έναν αχαλίνωτο συλλογικό ναρκισσισμό που καλπάζει αφηνιασμένα προς κάθε κατεύθυνση.

Ο λαός, συχνά κατακυριευμένος από τις έννοιες της φυλετικής καθαρότητας και του μίσους για τους πιο περίβλεπτους, διψούσε για δράση κι έβλεπε το μέλλον με απελπισία. Είχε γίνει ανέκδοτο η απάντηση των φοιτητών στην ερώτηση τι θα έκαναν μετά την ολοκλήρωση των σπουδών τους: Άνεργος. Στις 30 Ιανουαρίου 1933 ο Χίτλερ αναγορεύτηκε καγκελάριος με όλους τους τύπους.

Ο τρόμος -γέννημα και όπλο του φασισμού και κάθε τυραννίας- εξαθλιώνει κι εξαχρειώνει τα πάντα, τσακίζει όλους τους ανθρώπινους δεσμούς, κατασκευάζει δειλούς και καταδότες, ως τον έσχατο εξευτελισμό.

Με αφετηρία τα παραπάνω πρόσωπα λέμε πράγματα για τον κόσμο γύρω μας. Αν δημιουργήσουμε διάλογο θα έχει πετύχει η λειτουργία του θεάτρου.

Οι ήρωες των έργων είναι απέναντι, κι εμείς από την άλλη πλευρά κοιτάμε αν και πού συναντιούνται αυτοί οι δύο κόσμοι. Η παράσταση είναι ένα ταξίδι. Κομμάτια το ένα δίπλα στο άλλο, που συνθέτουν μια εικόνα του κόσμου και της εποχής μας.